कलौन्तै दे उप्पर-उप्पर प‌्हाड़ें च बस्सै दे गद्दिएं च एदेह परतखुरत बड़े हुन्दे न। इक घरै दी दुऐ घर ते दुऐ घर दी कुसे होर त्रिऐ घर। लक्खू ने इक लोइआं ते कम्बल बुनने आली खड्डी जुगड़ी। उन्न घरै दा गै निकली जन्दी ही। चार-छे घमां जमीन बी ऐ ही। जमीने च चार बूट्‌टे बेहियै दे ते सत्त बूट्‌टे बाट्‌टे खोडै दे हे। गल्ल ए के लक्खू दा नरबाह चंगा होई जन्दा हा, थोड़ किसे गल्लै दी नई बजोंदी ही। पूर्णी पन्दरें बरै दी कुड़ियै गी पिच्छें छुड़िय़ै मरी गई तां लक्खू ने कलौन्तै दा दुई दुआल लेई आन्दी ही, ओदा नां रामो हा।